
ህዳር/2018 ዓ.ም
 አሶሳ
1. መግቢያ፤
ዜጎች በሀገራቸው ጉዳይ ላይ እኩል ተሳታፊነትና ፍትሐዊ ተጠቃሚነት ሊኖራቸው ይገባል። ይሁን እንጂ በክልላችን ቀደም ሲል የነበረውም ሆነ አሁን ያለው ሁኔታ የዜጎች እኩል የተሳታፊነትና ፍትሐዊ ተጠቃሚነት መጠን ሲታይ ይህን የሚያረጋግጥ አይደለም። ለዚህ እውነታ መከሰት ሊጠቀሱ ከሚችሉ ዋና ዋና ምክንያቶች መካከል በክልሉ ውስጥ የሚገኙ የትምህርትና የመሰረተ ልማት ዝርጋታ ተደራሽ አለመሆን፣ ሁሉንም ተጠቃሚ የሚያደርግ ሀገራዊ ፖሊሲ ቀርጾ ተግባራዊ አለማድረግ፣ስለብዝኃነትና አካታችነት ያለው የግንዛቤ ውስንነት፣ በክልል ደረጃ ጠንካራ ኢኮኖሚ አለመገንባት እና ሁሉን አቀፍ የአሰራር ሥርዓት የመገንባት ውስንነት ከብዙ በጥቅቱ የሚጠቀሱ ናቸው። እነዚህንና መሰል ችግሮችን ተሻግሮ ለመጭው ትውልድ የተሻለና ሁሉም ዜጎች ፍትሐዊ ተጠቃሚ የሚሆኑባት ሀገር መፍጠር ከሚያስችሉ ጉዳዮች መካከል አንዱ ለብዝኃነት እውቅና መስጠትና አካታች የሥራ አካባቢ መፍጠር በመሆኑ በወሳኝ መለኩ  መሰራት ያለበት ሥራ ነው።      
በክልላችን የመንግስት አገልግሎትና አስተዳደር ውስጥ ከብዝኃነት አኳያ ያለውን ነባራዊ ሁኔታ ተገንዝቦና ዕውቅና ሰጥቶ አካታችነትን ማጎልበት እና ዜጎች ለክልሉ ልማትና ዕድገት አስተዋጽኦ የሚያደርጉ እንዲሁም የመልካም ዕድሎች ተጠቃሚ እንዲሆኑ ማድረግ ይገባል። በክልሉ ያለውን ተጨባጭ ሁኔታ መረዳት እንደሚቻለው  ከአካታችነት አኳያ ጥረቶች እየተደረገም አለነበረም ፡፡  
በመሆኑም ከጾታ፣ ዕድሜና አካል ጉዳተኝነት እና ብዝኃነትን እንዲሁም ከብሔር አኳያ አካታችነትን ማረጋገጥ የመንግስት አገልግሎትና አስተዳደር ሪፎርም አንድ የትኩረት መስክ በማድረግ ተወስዷል። በመንግስት አገልግሎትና አስተዳደር ሥርዓት ውስጥ ከብዝኃነትና አካታችነት አኳያ ተጨባጭ ለውጥ ለማምጣት ይቻል ዘንድ የክልሉ መንግስት ሰራተኞች አዋጅ ቁጥር 208/2017፣አንቀጽ 68 ንዑስ አንቀጽ 1 እና በክልሉ መስተዳደር ም/ቤት ደንብ ቁጥር 180 /2017  መሠረት ይህ የብዝኃነትና አካታችነት መመሪያ እንደሚከተለው ተዘጋጅቶ ቀርቧል፡፡
  


ክፍል አንድ
[bookmark: _Toc89781195]ጠቅላላ
1. አጭር ርዕስ
ይህ መመሪያ "የመንግሥት አገልግሎትና አስተዳደር የብዝሃነትና አካታችነት መመሪያ ቁጥር 04/2018” ተብሎ ሊጠቀስ ይችላል፡፡
2. ትርጓሜ
የቃሉ አገባብ ሌላ ትርጉም የሚያሰጠው ካልሆነ በስተቀር በዚህ መመሪያ ውስጥ፡-
1) “ቢሮ” ማለት የሲቪል ሰርቪስ ቢሮ ማለት ነው፡፡
2) “የበላይ ኃላፊ” ማለት የመንግሥት መሥሪያ ቤትን በበላይነት የሚመራ ወይም     
  ምክትሎቹ ናቸው፡፡
3) “አዋጅ” ማለት የክልል መንግሥት ሠራተኞች አዋጅ ቁጥር 208/2017 ነው፡፡
4) “ብዝሃነት’’ ማለት ሴቶች፣ ወጣቶች፣ አካል ጉዳተኞች እና ብሔር ብሔረሰብ ያላቸውን  ትምህርት ዝግጅት፣ ስራ ልምድ፣ ብቃት እና ውድድር መሰረት ያደረገ በቅጥር፣ ደረጃ እድገት ወይም በሙያ መሰላል፣ ዝውውር እና ድልድል ወቅት ሊካተት የሚገባ  የህብረተሰብ ክፍሎች ስብጥር ነው፡፡
5) “አካታችነት” ማለት ሴቶች፣ ወጣቶች፣ አካል ጉዳተኞች እና ብሔር ብሔረሰብ በተቋማዊ አደረጃጀት፣ማህበራዊ እና ሀገራዊ ጉዳዮች ውስጥ በንቃት እንዲሳተፉ እና ጉልህ አስተዋጽኦ እንዲያበረክቱ የሚያስችል የህብረተሰብ ክፍሎች ተዋጽኦና ምጣኔ ነው፡፡
6) “አሳታፊነት” ማለት የተለያየ ማህበራዊ መሰረት ያላቸውን የህብረተሰብ ክፍሎች በየደረጃው  የሚገኙ የሲቪል ሰርቪስ ተቋማት ውስጥ በእኩልነትና በፍትሀዊነት የማሳተፍ እና በሀገር  ግንባታ ላይ የበኩላቸውን አስተዋጽኦ እንድያበረክቱ ምቹ ሁኔታዎች የሚፈጠሩበት ሂደት ነው።
7) “አካል ጉዳተኛ” ማለት በደረሰበት የአካል፣ የአእምሮ ወይም የስሜት ህዋሳት ጉዳት ተከትሎ የሚመጣ ኢኮኖሚያዊ ማህበራዊ ወይም ባሕላዊ መድሎ ሳቢያ በሥራ ስምሪት የእኩል እድል  ተጠቃሚ ያልሆነ ሰው ነው፡፡ 
8)  “ደንብ” ማለት የክልሉ መንግሥት ሠራተኛ የብዝሃነትና አካታችነት ደንብ ቁጥር180/   2017 የተሰጡ ትርጓሜዎች ለዚህ መመሪያ ያገለግላል፡፡
9)  ድልድል” ማለት አንድን የመንግሥት ሠራተኛ በተመሳሳይ ደረጃና ደመወዝ ወይም ከፍ ባለ ደረጃና ደመወዝ ወይም በሠራተኛው ስምምነት ዝቅ ባለ ደረጃ መድቦ ማሠራት ነው።
10)  “ዝውውር” ማለት ብቃቱ የተረጋገጠ ሠራተኛን ተመሳሳይ ሙያ እና መስፈርት በሚጠይቅና ክፍት በሆነ የሥራ መደብ ላይ ከአንድ ክፍል ወደ ሌላ ክፍል እና እንዲሁም ከአንድ  የመንግስት መ/ቤት ወደ ሌላ መ/ቤት ሠራተኛውን አዛውሮ መመደብ ነው፡፡
11)  “ቅጥር” ማለት በአንድ መስሪያ ቤት ውስጥ ባለ ክፍት የሥራ መደብ ላይ አመልካቾችን በማወዳደር ብልጫ ያገኘውን ተወዳዳሪ በትክክለኛው ጊዜና በትክክለኛው መደብ ላይ የማስቀመጥ ሂደት ነው፡፡ 
12)  “የደረጃ ዕድገት” ማለት የመንግሥት ሠራተኞች በመሥሪያ ቤቱ ውስጥ ባሉ ክፍት የሥራ መደቦች ላይ ብቃታቸው በምዘና ከተረጋገጠ ሠራተኞች መካከል አብላጫ ውጤት ያመጣውን ሠራተኛ ከያዘው የሥራ ደረጃ ከፍ ወዳለ የሥራ ደረጃ ማሳደግ ነው ።
3. የጾታ አገላለጽ
በዚህ መመሪያ ውስጥ ማንኛውም በወንድ ፆታ የተገለጸው የሴት ፆታንም ያካትታል፡፡
4. የተፈፃሚነት ወሰን
ይህ የመንግስት ሠራተኛ የብዝሃነትና አካታችነት መመሪያ በክልል ቢሮዎች፤ኤጂንስዎች፤ ኮሚሽኖች፤ኮሎጆዎች፤ዞኖች፤ከተማ አስተዳድሮዎችና ወረዳዎች ጽ/ቤቶች ተፈፃሚ ይሆናል::
5. ዓላማ
የዚህ መመሪያ ዓላማ በመንግሥት አስተዳደር ሥርዓት ውስጥ ብዝኃነትና አካታችነትን ያማከለ ስብጥር እውን በማድረግ ቀልጣፋና ውጤታማ አገልግሎት ለተገልጋዩች መስጠት የሚያስችል የሠራተኞች ስምሪት ተግባራዊ ማድረግ ነው፡፡

ክፍል ሁለት
6. የመንግሥት መሰሪያ ቤት የብዝሃነት እና አካታችነት አሰራር ሥርዓትን የማስፈጸም  ኃላፊነት
1. የብዝሃነት እና አካታችነት አሰራር ስርዓት በሚከተለው ሁኔታ የመንግሥት መሥሪያ ቤት የማስፈጸም ኃላፊነት አለበት፡፡
2. በሰው ኃይል ስምሪት ውስጥ ብዝሃነትንና አካታችነትን የሚያረጋገጥ የአሰራር ስርዓት መዘርጋት፣በሚጠበቀውና በሚቻለው ደረጃ እንዲመጣጠን ማድረግ እና ተግባራዊነቱን መከታተል አለበት፣
3. የብዝሃነትንና አካታችነትን የተዛባ ተሳትፎ በመፈተሽ ሚዛናዊነትን ለማስጠበቅ በሚዘጋጁ ፕሮግራሞች፣ፕሮጀክቶች እና ዕቅዶች የሴቶች ፣የወጣቶች፣የአካል ጉዳተኞች እና የብሔር ብሔረሰብ ተዋጽኦ ወይም ውክልና መሰረት መጣጠኑን ማረጋገጥ አለበት፣
4. የመንግስት ሠራተኞች ስብጥር የሴቶች፣ የወጣቶች፣ የአካል ጉዳተኞች እና የብሔር ብሔረሰብ ተዋጽኦ ወይም ውክልና ጠብቆ ብቃትና ውድድር /ሜሪትን/ ብቻ መሠረት አድርጎ እንዲፈጸም ማድረግ አለበት፣
5. የአሰራር ስርዓት ትግበራውን በትክክል እየተወጣ ስለመሆኑ በግማሽ እና በየዓመቱ የስራ አፈጻጸም ሪፖርት ለቢሮ ያቀርባል፡፡

 





 
 

ክፍል ሦስት
[bookmark: _Toc148096257][bookmark: _Toc148528765]ማንኛው የክልሉ መንግስት ተቋማት የብዝኃነትና አካታችነትን ለማፈጽም የሚከናወኑ ተግባራት ቅደም ተከተል
7. የብዝሃነትና አካታችነትን መረጃ በዳሰሳ ጥናት መለየትና ማደራጀት
1. ብዝኃነትና አካታችነትን የጥናት ቡድን ማቋቋም፤
2. የጥናት ለማካሄጃ ዝክር ተግባር ማዘጋጀት፤
3. በተቋማ ጥናት ማካሄድ፤
4. [bookmark: _Toc148096258][bookmark: _Toc148528766]የጥናቱን ውጤት ለማኔጀመንት /ለሥራ አመራር ጉባኤ/ ማቅረብ፤
8. ለተቋሙ ሠረተኛ ግንዛቤ መፍጠር
1. በብዝኃነትና አካታችነት በተዘጋጁ የሕግ ማእቀፎችና የአሠራር ሥርዓቶች ላይ ሥልጠና መስጠት፣
2. በተዘጋጀው የዳሰሳ ጥናት ውጤት ላይ ከአመራሩና ከሠራተኞች ጋር ውይይትና መግባባት መፍጠር፣
3. ለተገልጋዩች፣ ለባለድርሻ አካላት እና ለአጋር አካላት ግንዛቤ መፍጠር፡፡ 
9. የተቋሙ ዕቅድ ማዘጋጀት
1. የጥናቱን ውጤት መሠረት ያደረገ የብዝኃነትና አካታችነት የነባራዊ ሁኔታ  ከጥንካሬ፣ ድክመት፣ መልካም አጋጣሚ እና ስጋት (SWOT) አኳያ ግምገማ ማካሄድ፣
2. ሊለካ የሚችል ግብና ዒላማ፣  ዋና ዋና ተግባራት እና ዝርዝር ተግባራት እንዲሁም በጀት ማስቀመጥ፣
3. የድርጊት መርሃ ግብር ማዘጋጀት፤







[bookmark: _Toc89781197]ክፍል አራት
10. የክልሉ ተቋማት የብዝኃነትና አካታችነት አፈፃፀም ትግበራት
ማንኛው የመንግስት ተቋማት በዚህ መመሪያ መሠረት የብዝኃነትና አካታችነት 
ተግባራዊ ያደረጋል፡፡ ይህም ማለት፡-
1. የብዝኃነትና አካታችነት መረጃ በዘመናዊ ቴክኖሎጂ አደራጅቶ መያዝ፣
2. ብዝኃነትና አካታችነት የሚያጎለብት ከባቢያዊ ሁኔታ ለመገንባት ከወረዳ እና ከዞን አስተዳደር ወደ ክልል ቢሮ በዝውውር የሚቀላቀሉ አነስተኛ የብሔር ስብጥር ያላቸው ሠራተኞች የትምህርት ዝግጅትና ተፈላጊ ችሎታ መሠረት በማድርግ በተመሳሳይ ደረጃ፤መደብና ደመወዝ በዝውውር የመጡበትን ሁኔታ ማመቻቸት አለበት፤   
3. ብዝኃነትና አካታችነትን ለማረጋገጥ ተደራሽ የቅጥር ወይም ዝውውር ማስታወቂያ  (በኢንተርኔት፣ በኤሌክትሮኒክስ ሚዲያ፣በጋዜጣ) በማውጣት እንዲሁም በተለያዩ ዞኖችችና  ከተማ አስተዳደሮች የእጩ ተወዳዳሪዎች ምዝገባው በአካል በመገኘት በማከናወን እና ጉዳዩ  የሚመለከታቸውን ልዩ ልዩ ማህበራት በማሳተፍ የእጩ ተወዳዳሪዎች ምዝገባ ማከናወን፣  
4. የብዝኃነትና አካታችነት ተጨማሪ ድጋፍ ተጠቃሚ የሆኑ አካላት ስለሚወዳደሩበት ተቋም  ራዕይ፣ ተልዕኮና ዓላማ እንዲሁም ተግባርና ኃላፊነት እና ስለሚያገኙት ተጨማሪ ድጋፍ   አጠቃላይ ግንዛቤ ማስጨበጥ፣ 
5. በቅጥር ወቅት በተቋሙ አነስተኛ ቁጥር ካላቸው ብሔር ብሐረሰቦች ለምዘና የሚመጡ  ተወዳዳሪዎች ወጪዎቻቸውን በሚወዳደሩበት ተቋም እንዲሸፈን ማድረግ፣ 
6. በተቋሙ ውስጥ አነስተኛ የብሔር ቁጥር ያላቸውን ሰራተኞች፣ የሴቶችና የአካል ጉዳተኞች  አካታችነትን ለማረጋገጥ የተጨማሪ ድጋፍ እርምጃዎች ተግባራዊ ማድረግ፤






ክፍል አምስት
ሁሉ አቀፍ ብዝኃነት፣ አካታችነት እና ተጨማሪ የድጋፍ እርምጃ አፈፃፀም
11. ለሴት ሠራተኞች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 68 ድንጋጌ መሠረት  
ሀ/ ማንኛውም የመንግሥት መሥሪያ ቤት ሴት የመንግሥት ሠራተኞችን  ለማብቃትና በውሳኔ ሰጪ የሥራ ቦታዎች ላይ እንዲመደቡ ለማድረግ የሚያስችሉ የተጨማሪ ድጋፍ  እርምጃዎችን መውሰድ አለበት፡፡
ለ/ በዚህ መመሪያ አንቀጽ 1 ንዑስ አንቀጽ (ሀ) ድንጋጌ መሠረት ሴቶች  በቅጥር፣ በደረጃ  እድገት፣በዝውውር፣ በድልድል፣በሙያ መሰላል እድገት፣በትምህርትና ሥልጠና ውድድር ጊዜ በብቃት ፈተና ላይ ተጨማሪ ድጋፍ እርምጃ  ተጠቃሚ  መሆን ስለአለባቸው 5 /አምስት/ ነጥብ ድጋፍ  ይደረጋል፡፡
12.  ለአካል ጉዳተኞች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 70 ድንጋጌ መሠረት  
ሀ/ ማንኛውም የመንግሥት መሥሪያ ቤት ረዳት ለሚያስፈልገው የአካል ጉዳተኛ የሆነ የመንግሥት ሠራተኛ ተገቢውን ድጋፍ ሊሰጥ የሚችል  ረዳት እንዲመደብለት የማድረግ ግዴታ አለበት፡፡
ለ/ ማንኛውም የመንግሥት  መሥሪያ  ቤት  የሥራ  አካባቢው ለአካል ጉዳተኛ ሠራተኞቹ ምቹ መሆኑን ማረጋገጥ፣ለሥራ የሚያስፈልጉ መሣሪያዎችንና ቁሳቁሶችን ማሟላትና ስለአጠቃቀማቸው አስፈላጊውን ሥልጠና እንዲያገኙ ማድረግ አለበት፡፡
ሐ/ በዚህ መመሪያ አንቀጽ 1 ንዑስ አንቀጽ (ሀ) እና (ለ) ድንጋጌ መሠረት ማንኛውም የመንግሥት መሥሪያ ቤት አካል ጉዳተኞች በቅጥር፣ በደረጃ ዕድገት፣በዝውውር፣ በድልድል፣ በሙያ መሰላል እድገት፣ በትምህርትና ሥልጠና በውድድር ጊዜ በብቃት ፈተና ላይ ተጨማሪ ድጋፍ እርምጃ  ተጠቃሚ  መሆን ስለአለባቸው 5 /አምስት/ ነጥብ ድጋፍ  ይደረጋል፡፡
13. ለነባር-ብሔረሰቦች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 71 ንዑስ አንቀጽ 2 መሠረት 
ሀ/ በመንግሥት መስሪያ ቤቱ ውስጥ  ነባር-ብሔረሰቦች በቅጥር፣ በደረጃ ዕድገት፣ በዝውውር፣ በድልድል፣ በትምህርትና ሥልጠና በውድድር ጊዜ በብቃት ፈተና ላይ ተጨማሪ ድጋፍ እርምጃ  ተጠቃሚ  መሆን ስለአለባቸው 5 /አምስት/ ነጥብ ድጋፍ  ይደረጋል፡፡
14. አነስተኛ ብሔራዊ ተዋጽኦ ስላላቸው ብሔር፣ ብሔረሰቦችና ህዝቦች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 71 ንዑስ አንቀጽ 2 መሠረት 
ሀ/ በመንግሥት መሥሪያ ቤት ውስጥ የሚፈጸም የሠራተኛ ስምሪት የብሔር ብሔረሰቦችንና   
    ህዝቦች ሚዛናዊ ተዋጽኦ ለማሳደግ የሚያስችሉ እቅዶችን በመተግበር፣ ብቃት እና 
    ውድድር መሠረት ተደርጎ መፈጸም አለበት፡፡
ለ/ በዚህ መመሪያ አንቀጽ 1 ንዑስ አንቀጽ (ሀ) ድንጋጌ መሠረት  ለቴክኒሽያን ፤ ለፕሮፌሽን
    እና ለዳይሬክተር /ለሥራ መሪ/  በቅጥር፤ በውስጥ ዝውውር፤ በውጪ ዝውውር፤
    በትምህርትና ሥልጠና፤ በውድድርና በድልድል ጊዜ ለብዝኃነትና አካታችነት  ለማረጋገጥ
     በሠንጠረዥ  ላይ የተቀመጡ ነጥብ  ተጨማሪ ድጋፍ ያገኛሉ ፡፡
	ተቁ
	የተጨማሪ ድጋፍ ተጠቃሚዎች
	በውድድር ውጤት ላይ ተጨማሪ የሚሰጥ ነጥብ

	
	በተቋሙ ውስጥ ያሉ አነስተኛ ቁጥር ያለው ብሔር ሠራተኛ 
	ከ 0-10
	ከ 11-20
	ከ 21-30
	ከ31 በላይ

	1
	ለወንድ ተወዳዳሪ 
	3
	2
	1
	0

	2
	ለሴት ተወዳዳሪ
	3
	2
	1
	0

	3
	ለወንድ አካል ጉዳተኛ ተወዳዳሪ 
	3
	2
	1
	0

	4
	ለሴት አካል ጉዳተኛ ተወዳዳሪ
	3
	2
	1
	0


ሐ/ በዚህ መመሪያ አንቀጽ 5 ንዑስ አንቀጽ 11 (ሀ) ፤  ንዑስ አንቀጽ 12 (ሀ)፤ንዑስ አንቀጽ 
  13 (ሀ) እና ንዑስ አንቀጽ 14 (ለ) ድንጋጌ መሰረት ለሴት፤ለአክል ጉደተኛ፤ለክልሉ ነባር 
  ብሔርሰብና በቢሮ ቁጥራቸውን አነሰተኛ የሆኑ ብሔር ሠራተኞ በእንዳንዱ ላይ ነጥብ 
   ያገኛሉ፡፡      
መ/ በዚህ መመሪያ ንዑስ አንቀጽ 14 (ለ) ድንጋጌ መሰረት በቅጥር፤ በውስጥና በውጪ 
   ዝውውር፤ በድረጃ እድገት፤በድልደል፤በትምህርትና ሥልጠና ጊዜ በተቋሙ /በቢሮው
   ፤በኤጅንስ፤ በኮሚሽኑ፤ በመምሪዉ እና በጽ/ቤቱ/ የብሔር ተሳትፎ እኩል ከሆነ ተጨማሪ
    የሚደግ  ነጥብ አይኖርም ፡፡


























ክፍል ስድስት
15. ልዩ ድንጋጌዎች
16. የክትትል፣ ድጋፍና ግምገማ ስርዓት   
1. በሚዘጋጁ የውይይትና የግንዛቤ ማስጨበጫ መድረኮች፣ በተቋሙ ውስጥ በሚቋቋም ግብረ-ኃይል /Task Force/ እና በመሳሰሉት አደረጃጀቶች የብዝኃነትና አካታችነት ታሳቢ ያደረገ መሆኑን ቢያንስ በየወሩ ክትትልና ድጋፍ ማድረግ፤
2. የሰው ኃይል ስምሪቱን ከብዝኃነትና አካታችነት አኳያ አፈፃፀሙን በየሩብ አመቱ የመስሪያ ቤቱ የበላይ ኃላፊ ከአመራሩና ከሠራተኞች ጋር መገምገም፣
3. የመስሪያ ቤቱ የበላይ ኃላፊ ከባለድርሻ አካላት፣ ከተገልጋዩች እና ከአጋር አካላት ጋር ከብዝኃነትና አካታችነት አኳያ አፈፃፀሙን በየስድስት ወሩ መገምገም፤
[bookmark: _Toc147360144][bookmark: _Toc148096264][bookmark: _Toc148528772]4. የብዝኃነትንና አካታችነት ሪፖርት በዓመቱ መጨረሻ ለሰቨል ሰርቨስ ቢሮ  ማቅረብ፤
17. በተቋማት ጥንቃቄ የሚደድረግ መረጃዎች 
1. በብዝሃነትና አካታችነት ዙሪያ የሚሰበሰቡ መረጃዎችን ትክክለኛነት ማረጋገጥ
2. ለቃላት አጠቃቀምና አገላለጽ ጥንቃቄ ማድረግ፤
3. የብዝሃነትና አካታችነት ተጨማሪ ድጋፎች አሰጣጥን በአግባቡ መጠቀም፤
4. የመንግሥት ፈፃሚ አካላት ወደትግበራ ከመግባታቸው በፊት ስለብዝሃነትና 
  አካታችነት ጽንሰ ሀሳብና አተገባበር በቂ ግንዛቤ መያዝ፤ 
  5.ለአካል ጉዳተኞች፣ ለሴቶችና ብሔር ብሔረሰቦች እና አጠቃላይ ሠራተኞች 
     የሚገባቸውን ክብርና እንክብካቤ መስጠት፤
18.  ተፈጻሚነት ስለማይኖራቸው ህጎች
ከዚህ መመሪያ ጋር የሚቃረን ማንኛውም መመሪያ ይህን መመሪያ ወይም ልማዳዊ አሰራር በዚህ መመሪያ ውስጥ በተመለከቱ ድንጋጌዎች ላይ ተፈፃሚነት አይኖረውም።
19. ልዩ ልዩ አዋጆች፣ ደንቦች እና መመሪያዎችን ስራ ላይ ስለማዋል
በዚህ መመሪያ ያልተሸፈኑ ጉዳዮች በስራ ላይ ባሉት የክልል መንግሥት ሠራተኞች አዋጅ፣የመስተዳደር ምክር ቤት ደንብ እና መመሪያዎች ድንጋጌዎች መሰረት  ተፈፃሚ ይሆናል፡፡

20.  መመሪያው የሚፀናበት ጊዜ
       ይህ መመሪያ ከህዳር 1/03/2017 ዓ.ም ጀምሮ 
       የፀና ይሆናል፡፡
21. መመሪያውን ስለማሻሻል
ይህ መመሪያ እንዳስፈላጊነቱ ሊሻሻል ይችላል፡፡
[bookmark: _GoBack]            የቤኒሻንጉል ጉሙዝ ክልላዊ መንግስት የሲቪል ሰርቪስ ቢሮ  

አቶ ጌታሁን አብዲሳ ሌንጫ
 የቢሮ ኃላፊ
















ቅጽ 1 የሠራተኞች የብዝሃነት ጥቅል መረጃ

